b'\n_START_ARTICLE_\nMargareta od Villehardouina\n_START_PARAGRAPH_\nMargareta od Villehardouina (gr\xc4\x8dki: \xce\x9c\xce\xb1\xcf\x81\xce\xb3\xce\xb1\xcf\x81\xce\xaf\xcf\x84\xce\xb1 \xce\x92\xce\xb9\xce\xbb\xce\xbb\xce\xb5\xce\xb1\xcf\x81\xce\xb4\xce\xbf\xcf\x85\xce\xaf\xce\xbd\xce\xbf\xcf\x85; 1266. \xe2\x80\x93 1315.) bila je gr\xc4\x8dka plemkinja francuskog podrijetla.\n_START_SECTION_\nBiografija\n_START_PARAGRAPH_\nMargareta je bila k\xc4\x87i kneza Vilima II. od Ahaje i njegove tre\xc4\x87e supruge, gospe Ane Komnene Duke, preko koje je bila unuka svete Teodore te ne\xc4\x87akinja kraljice Helene An\xc4\x91eline. Margaretina je sestra bila gospa Izabela._NEWLINE_Oko 1276. godine Margareta je od oca dobila dvije tre\xc4\x87ine Akove. Nakon Vilimove smrti 1278., knezom Ahaje je postao Karlo I. Napuljski jer Vilim nije imao sinova. Margareta je bila pod za\xc5\xa1titom svoje majke sve do Anine smrti 1286._NEWLINE_Margareta je dvaput poku\xc5\xa1ala preuzeti upravu nad Ahajom, ali legalno ona nije imala pravo na nju jer je njezina sestra imala k\xc4\x87er; Izabela je bila majka kneginje Matilde, supruge Luja Burgundskog._NEWLINE_U velja\xc4\x8di 1314. Margareta je posjetila Siciliju te je svoje naslove prenijela na svoju k\xc4\x87er, gospu Izabelu od Sabrana (\xe2\x80\xa0 1315.), \xc4\x8diji je otac bio Margaretin mu\xc5\xbe, Isnard od Sabrana (\xe2\x80\xa0 1297.). Margareta se vratila u Ahaju, gdje ju je zarobio Nikola le Maure._NEWLINE_Gospa Margareta je umrla u dvorcu Chlemoutsiju (gr\xc4\x8d. \xce\xa7\xce\xbb\xce\xbf\xcf\x85\xce\xbc\xce\xbf\xcf\x8d\xcf\x84\xcf\x83\xce\xb9) 1315. godine.'